**ZRAČNA LUKA OSIJEK d.o.o.**

Ur.br.: B-I-02/20-153-DF/SVP

Klisa, 04.03.2020.

Na temelju članka 7. Pravilnika o radu Zračne luke Osijek d.o.o., Pravilnika o organizaciji i sistematizaciji radnih mjesta i Odluke o provođenju postupka zapošljavanja Ur.br.: B-I-02/20-149-DF/SVP od 02.03.2020., Zračna luka Osijek d.o.o. objavljuje sljedeći

**JAVNI NATJEČAJ**

za zapošljavanje radnika na sljedećim radnim mjestima:

1. Poslovna tajnica – 1 izvršitelj, na određeno vrijeme (1 godinu) uz probni rad 3 mjeseca,
2. Kontrolor težine i uravnoteženja zrakoplova – 3 izvršitelja, na određeno vrijeme (1 godinu) uz probni rad 3 mjeseca,
3. Vatrogasac-vozač – 3 izvršitelja (uz opciju zapošljavanja samo vatrogasca ako se ne javi ili ne izabere traženi broj vatrogasaca-vozača), na određeno vrijeme (1 godinu) uz probni rad 3 mjeseca.

**I. Uvjeti i opisi poslova:**

**1. Poslovna tajnica**

Opis poslova:

* Vođenje administrativnih poslova za direktora i po nalogu direktora Društva
* Vođenje evidencija te preuzimanje i otpremanje pošte i poslovne dokumentacije
* Organiziranje i evidentiranje službenih putovanja
* Dogovaranje i organiziranje sastanaka i vođenje zabilješki i zapisnika po nalogu direktora
* Evidentiranje radnog vremena i dopusta u Uredu direktora
* Vođenje i kontroliranje zbirne evidencije o radnom vremenu u Društvu
* Izrađivanje i izdavanje rješenja o godišnjim odmorima, potvrda o radnom odnosu te potvrda o radnom statusu, pravima i obvezama
* Organiziranje provjere zdravstvene i psihičke sposobnosti radnika
* Pripremanje i unošenje podataka u HR program
* Izrađivanje i uručivanje svih odluka i upozorenja na obveze iz radnog odnosa, odluka o otkazu ugovora o radu, rješenja i drugih akata koji se izdaju radnicima Društva
* Sudjelovanje u poslovima arhiviranja
* Obavljanje i drugih poslova po usmenom ili pisanom nalogu Poslodavca

Uvjeti:

* Završen preddiplomski i diplomski sveučilišni studij ili integrirani preddiplomski i diplomski sveučilišni studij ili visoka stručna sprema (VII/I) pravnog smjera ili završen preddiplomski sveučilišni studij ili viša stručna sprema upravno-pravnog smjera
* Poznavanje rada na osobnom računalu
* Poznavanje engleskog jezika
* Poznavanje drugog stranog jezika je prednost
* Posjedovanje vozačke dozvole B kategorije

**2.** **Kontrolor težine i uravnoteženja zrakoplova**

Opis poslova:

* Izrađivanje liste opterećenja i određivanje uravnoteženja zrakoplova
* Izrađivanje pisanih uputa za ukrcaj i iskrcaj prtljage, pošte i tereta (LIR - Nalog za ukrcaj)
* Izrađivanje ostale potrebne prijevozne dokumentacije iz djelokruga rada
* Obračunavanje naknade za izvršene usluge kompanijama putem charge nota
* Prosljeđivanje operativnih poruka (MVT, DLM, CPM i drugo)
* Izrađivanje evidencija i izrada statističkih podataka o ostvarenom prometu
* Nadziranje i koordiniranje odjela pri opsluživanju zrakoplova generalne avijacije
* U izvanrednim situacijama postupanje u skladu s obvezama određenim Emergency planom
* Obavljanje i drugih poslova po usmenom ili pisanom nalogu Poslodavca i/ili nadređene osobe

Uvjeti:

* Završen preddiplomski sveučilišni studij zračnog prometa, ekonomskog, prometnog ili tehničkog smjera u trajanju od tri godine ili viša stručna sprema (VI/I) zračnog prometa, ekonomskog, prometnog ili tehničkog smjera
* Poznavanje rada na osobnom računalu
* Poznavanje engleskog jezika
* Posjedovanje vozačke dozvole B kategorije
* Posebni uvjeti: posjedovanje odgovarajućih potvrda o osposobljenosti (stjecanje tijekom rada), zdravstvena sposobnost (Pravilnik o poslovima s posebnim uvjetima rada)

**3. Vatrogasac - vozač**

Opis poslova:

* Obavljanje poslova gašenja požara, spašavanja putnika i članova posade zrakoplova i drugih osoba te zrakoplova i drugih materijalnih dobara na Zračnoj luci
* Obavljanje preventivnih i operativnih poslova provođenja mjera zaštite od požara
* Upravljanje vatrogasnim vozilom, ispravama i opremom te održavanje istih u najvišem stupnju ispravnosti
* Stručno usavršavanje i obučavanje samoinicijativno i kroz stručnu praktičnu i teorijsku obuku
* Prilikom primopredaje i tijekom trajanja smjene obavljanje kontrole kompletnosti i ispravnosti vozila, opreme i sredstava
* Obavljanje poslova motrenja i rastjerivanja ptica s područja Zračne luke
* Provođenje mjera propisanih Aerodromskim priručnikom, Aerodromskim planom zaštite, kao i mjera zaštite na radu
* Obavljanje i drugih poslova po usmenom ili pisanom nalogu Poslodavca i/ili nadređene osobe

Uvjeti:

* Završena srednja škola i završeno obrazovanje za vatrogasnog tehničara ili vatrogasca i najmanje jedna godina radnog iskustva
* Poznavanje rada na osobnom računalu
* Poznavanje engleskog jezika
* Posjedovanje vozačke dozvole B i C kategorije
* Posebni uvjeti: položeni ispiti propisani zakonom i drugim propisima, posjedovanje odgovarajućih potvrda o osposobljenosti, zdravstvena sposobnost (Pravilnik o poslovima s posebnim uvjetima rada)

**II. Prijava na natječaj i natječajni postupak:**

Obvezna dokumentacija za sva radna mjesta:

1. vlastoručno potpisana prijava na javni natječaj uz obveznu naznaku radnog mjesta za koje se prijava podnosi,
2. životopis,
3. dokaz o odgovarajućem stupnju obrazovanja (preslika diplome/svjedodžbe),
4. dokaz o hrvatskom državljanstvu (preslika osobne iskaznice, putovnice ili domovnice),
5. uvjerenje nadležnog suda da se protiv kandidata ne vodi kazneni postupak (uvjerenje ne starije od 6 mjeseca),
6. dokaz o znanju engleskog jezika (potvrda ovlaštene ustanove o znanju engleskog jezika ili dokument o položenim ispitima tijekom školovanja iz predmeta engleski jezik),
7. dokaz o znanju rada na računalu (potvrda ovlaštene ustanove o znanju rada na računalu ili dokument o položenim ispitima tijekom školovanja iz predmeta informatika),
8. preslika važeće vozačke dozvole.

Za radno mjesto Vatrogasac – vozač potrebno je dostaviti i elektronički zapis ili potvrdu Hrvatskog zavoda za mirovinsko osiguranje o radnom stažu te presliku ugovora o radu ili odgovarajuće potvrde poslodavca kao dokaze o traženom radnom iskustvu.

Isprave se prilažu u preslici koju nije potrebno ovjeravati, uz obvezu predočenja izvornika preslikanih dokumenata na zahtjev Zračne luke Osijek d.o.o.

Na natječaj se mogu prijaviti osobe oba spola pod jednakim uvjetima (Zakon o ravnopravnosti spolova, „Narodne novine“, br. 82/08 i 69/17).

Osobe koje prema posebnim propisima ostvaruju pravo prednosti pri zapošljavanju, moraju se u prijavi na natječaj pozvati na to pravo i priložiti propisane dokaze o pravu na prednost.

Kandidati koji se pozivaju na pravo prednosti prilikom zapošljavanja sukladno Zakonu o hrvatskim braniteljima iz Domovinskog rata i članovima njihovih obitelji („Narodne novine“, br. 121/17 i 98/19), a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja. Popis dokaza za ostvarivanje prava prednosti prilikom zapošljavanja nalaze se na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidatom prijavljenim na javni natječaj smatrat će se samo osoba koja podnese urednu prijavu. Urednom prijavom smatra se prijava koja sadrži sve podatke i dokumentaciju navedene u javnom natječaju i podnesena je u roku. Prijave koje nisu uredne neće se razmatrati.

Prijavom na natječaj podnositelji prijava su izričito suglasni da Zračna luka Osijek d.o.o. kao voditelj obrade osobnih podataka može prikupljati, koristiti i dalje obrađivati podatke isključivo u svrhu provedbe natječajnog postupka sukladno propisima koji reguliraju zaštitu osobnih podataka.

Kandidati koji uđu u uži krug će o tome biti obaviješteni te pozvani na razgovor, a mogu biti upućeni i na provjeru znanja i sposobnosti (testiranje), uključujući i provjere određenih sposobnosti putem za to ovlaštenih tijela. Ako se kandidat u bilo kojoj fazi natječajnog postupka ne odazove pozivu na provjeru, smatrat će se da je povukao prijavu na natječaj.

Izabrani kandidat dužan je, prije sklapanja ugovora o radu, dokumentaciju o ispunjenju traženih uvjeta dostaviti u izvorniku ili ovjerenoj preslici. U slučaju nepodnošenja ili nepravodobnog podnošenja izvornika ili ovjerenih preslika smatra će se da je kandidat odustao od zapošljavanja.

Zračna luka Osijek d.o.o. zadržava pravo u svako doba poništiti ovaj javni natječaj u cijelosti ili djelomično, odnosno pravo ne odabrati niti jednog kandidata, bez ikakvih obveza prema osobama koje su podnijele prijave.

Prijave s dokazima o ispunjavanju uvjeta iz javnog natječaja podnose se u pisanom obliku u zatvorenim omotnicama putem pošte na adresu Zračna luka Osijek d.o.o., p.p. 47, 31000 Osijek ili neposredno u sjedištu Zračne luke Osijek d.o.o. na Zračnoj luci Osijek u Klisi, Vukovarska ulica 67 (upravna zgrada).

Rok za podnošenje prijava je **13. ožujka 2020. godine**.

Ovaj javni natječaj objavljuje se na službenim internetskim stranicama Hrvatskog zavoda za zapošljavanje i Zračne luke Osijek d.o.o.

Zračna luka Osijek d.o.o.

Davor Forgić, direktor